<classify> NA NORA DAMIANI DAR ES SALAAM RAIS John Magufuli ni mmoja wa maelfu ya Watanzania waliomwaga chozijana wakati wa kuaga mwili wa aliyekuwaMwenyekiti Mtendaji wa Kampuni za IPP, Reginald Mengi. Rais Magufuli ambaye alifuatana na Makamu wa Rais, Samia Suluhu Hassanna viongozi wengine wa Serikali, alitoa heshima za mwisho jana wakati washughuli za kuaga mwili huo katikaukumbi wa Karimjee. Baada ya kuaga mwili huo wakatiakianza kutoka ukumbuni, Rais Magufuli alionekana kuvua miwani yake na kutoakitambaa mfukoni kisha kufuta machozi. Mbali na watu waliokuwa ndani ya ukumbi, mamia ya wengine walikuwa njeeneo la wazi huku baadhi yao wakilia kwa uchungu. Pia kulikuwa na watu wengi wenye ulemavu waliofika hapo, kundi ambalowakati wa uhai wake marehemu alikuwa akilisaidia kwa kiasi kikubwa. Ingawa Rais Magufuli hakizungumza katika shughuli hiyo, Waziri waMambo ya Nje na Ushirikiano wa Kimataifa, Profesa Paramagamba Kabudi, alitoasalamu za Serikali akisema kifo cha Mengi kimekuwa cha ghafla. Serikali imehuzunishwa na kifo chake, nchi imeondokewa na mtumnyenyekevu, mpole na mwenye upendo kwa watu wote. Alishiriki moja kwa moja kujenga uchumi wa nchi yetu na kutoa ajira.Kwa namna ya pekee uzalendo wake uliwavutia wawekezaji wengi kuja nchini. Alishauri juu ya sera za uchumiza nchi yetu na alikuwa mzawa na mzalendo wa kweli aliyeishi Sera ya Uchumi waViwanda na kuipeleka Tanzania katika uchumi wa kati, alisema Profesa Kabudi. Alisema maisha ya Mengi ambaye mwili wake leo unatarajiwa kupelekwamkoani Kilimanjaro utakapozikwa kesho Machame Wilaya ya Hai, yana fundishokubwa kwa sababu alitumikia taifa kwauzalendo, weledi, uthubutu na kujituma. Waziri wa Habari, Utamaduni, Sanaa na Michezo, Dk. Harrison Mwakyembe,alisema Mengi alijenga himaya kubwa katika sekta ya habari iliyotoa mchangomkubwa nchini. Huwezi kuongelea sekta ya habari na sanaa Tanzania bila kugusamchango mkubwa wa Dk. Mengi nchini, kazi za sanaa zilipata nafasi ya kurushwakatika vyombo vyake. Timu ya Serengeti Boys iliposhindwa hakukata tamaa aliniambianikitoka Dodoma tujadiliane kuhusu timu ya taifa, nasikitika kifo chakekimeninyima fursa hiyo, alisema Dk. Mwakyembe. VYAMA VYA SIASA Katibu wa Itikadi na Uenezi wa Chama Cha Mapinduzi CCM, HumphreyPolepole, alisema Mengi alikuwa miongoni mwa matajiri wazalendo na waliotumiautajiri wao kusaidia watu wengine. Kila palipokuwa na mkwamo kabla mambo hayajaharibika Mzee Mengialikuwa kiungo kati ya chama na sekta binafsi. Tunayo bahati na tunajivuna kwamba alikuwa bilionea na mjamaaaliyeishi imani ya chama chetu, usawa wa binadamu, utu wa binadamu, ujamaa nakujitegemea. Katika mafanikio ya chama chetu kuanzia mwaka 2015 ushauri wa Mengitumeuzingatia na kuutumia sana, alisema Polepole. Mwenyekiti wa Kituo cha Demokrasia TCD, James Mbatia, alisema Mengialihimiza maridhiano kuelekea Uchaguzi Mkuu ujao kuepusha umwagaji damu. Machi 20 mwaka huu aliniita ofisini kwake na alisisitiza namna ganitutaimarisha maridhiano katika uchaguzi mkuu ujao. Alisema maisha yako kwenye ulimu wa binadamu na alisisitiza tukitumiavizuri ndimi zetu hasa sisi wanasiasa Tanzania itakuwa sehemu salama na nzurizaidi ya kuishi. Tuondoe kila aina ya jeuri na kuwa wanyenyekevu kama alivyokuwa ReginaldMengi, alisema Mbatia. Mbatia ambaye ni Mbunge wa Vunjo na Mwenyekiti wa NCCR Mageuzi, piaalitoa rai kwa Serikali na sekta binafsi kumuenzi Mengi kwa kuwajali watu wenyeulemavu. Serikali na sekta binafsi mratibu siku ya kukutana tuimarishe taasisi hii kwani ndiyo namna boraya kumuenzi Dk. Mengi, alisema. Mbunge wa Hai, Freeman Mbowe ambaye pia ni mwenyekiti wa CHADEMA, alisema mara nyingi alizungumza nakubishana na Mengi kuhusu siasa, maisha na biashara lakini mfanyabiashara huyoaliwaogopa wanasiasa. Alijua kutafuta utajiri lakini hakuruhusu kuwa mtumwa wa utajiri.Ulikuwa wa pekee sana uncle MengiTanzania itakukumbuka na alama yako itaendelea kubaki, alisema Mbowe katikasalamu zilizosomwa kwa niaba yake na Mbunge wa Ubungo, Saed Kubenea Chadema. Kubenea alisemaMengi alikuwa kama mzazi aliyembeba mithili ya mtoto wa kumzaa. Mwaka 2008 nilipopatwa na majanga mbalimbali, Mengi alijitoleakunifariji na kugharamia matibabu yangu nje ya nchi. Bila mzee Mengi na baadhi ya watu wengine waliopo hapa mimi pengineleo ningekuwa kipofu, alisema Kubenea. Alisema licha ya Mengi kuwa mwanachama wa CCM lakini itikadi kwakehalikuwa jambo muhimu na kwamba alithamini utu wa mtu kuliko itikadi za vyama. VIONGOZI WA DINI Katibu wa Baraza la Maaskofu wa Kanisa Katoliki TEC, Padri Dk.Charles Kitima, alisema kifo cha Mengi kimegusa wengi kwa sababu aligusa jamiikatika huduma zake. Alisema watamkumbuka Mengi daima kwa kuwa ameacha alama hai kwakujenga shule ya watu wenye mahitaji maalumu. Mbali ya matendo memaaliyoyaishi mwanadamu anakabiliana na nguvu ya uovu hivyo ni vematukashirikiana kumuombea kwani Mungu hapendi mtu aangamie bali aishi kwa surana mfano wake,alisema Dk. Kitima. Askofu wa Jumuiya ya KikristoTanzania CCT, Nelson Kisare, alisema Mengi ameishi maisha ya aina yake, hivyoviongozi wa dini wana kila sababu ya kutumia changamoto kuwa fursa kuisaidia jamii. Nafikiria angeweza kusema aliyoyatenda, kuyaishi, aliyoyapenda,yaliyo ya kweli tuyatafakari hayo,alisema Askofu Kisare. Mchungaji wa Kanisa la Kiinjili la Kilutheri KKKT, Manfold Kijalo,alisema maisha yanapaswa kuwa furaha, baraka na amani kwa wanaokuzunguka na sikufurahisha tu nafsi yako. Alisema Mengi amekuwa mfano bora wa kujitoa kwa wengine na hatakufanya toba. Hili ni funzo kwetu tunapokosa tujifunze kufanya toba kwakuwashirikisha viongozi wetu wa dini kwani mwenzetu hili alifanikiwa na niimani amefurahia kifo chake,alisema Mchungaji Kijalo. Sheikh wa Mkoa wa Dar es Salaam, Alhad Mussa Salum alisema Mengialikuwa mpenda amani na kwamba wataendelea kumkosa katika eneo hilo lakiniwatamuenzi kwa mazuri yake. Wamekufa watu lakini mema yao yanaishi na wengine wapo wanaishi kamawafu kwa sababu ya matendo yao,alisema Alhad Salum. SHIVYAWATA Mwenyekiti wa Shirikisho la Watu wenye Ulemavu Shivyawata, UmmyNdeliananga, alisema ni zaidi ya robo karne imepita Mengi akiitetea watuwenye ulemavu. Siku zote aliamini katika utu na upendo kwa watu wenye ulemavu.Hakika kwetu alikuwa ni baba, rafiki, mshauri na mtetezi wetu. Wito kwa Serikali na wadau wengine tunaomba tusiishie kulia na kutoamachozi bali twende mbali zaidi kwa kuendeleza maono yake ya kusaidia watuwenye ulemavu, alisema Ummy. Alisema Shivyawata wataienzi Mei 2 kilamwaka kwa kutafakari maono ya Mengi. TPSF, MOAT, CTI Mwenyekiti wa Taasisi ya Sekta Binafsi TPSF, Salum Shamte, alisemaMengi alikuwa na mchango mkubwa katika sekta binafsi na maendeleo ya uchumi wataifa. Alikuwa muumini wa ushirikiano kati ya sekta binafsi na umma naaliamini kila binadamu ameumbwa kuwa namba moja na kinachowatofautisha ni uwezowa kuona fursa na kuthubutu. Alikuwa anatamani kuona nchi ina mamilionea wengi kumzidi yeye,tuwajenge watoto na vijana kuwa wajasiriamali na tuweke mazingira borayatakayowavutia Watanzania wengi kuthubutu na kuziona fursa, alisema Shamte. Mwakilishi wa Umoja wa Wamiliki wa Vyombo vya Habari MOAT, JosephKusaga, alisema MOAT ni kama imepigwa radi kwa kifo cha Mengi. Tumekaa naye akituongoza kwa zaidi ya miaka 20, tumejifunzamengi kutoka kwake, hakuwa mchoyo wa mawazo na fikra za maendeleo. Mtu ana chombo cha habari lakini anakupa mawazo ya kufungua chombocha habari. Tumepoteza mtu ambaye katika taifa hili atabaki katika fikrazetu...kufanya replacement yake itabidi tufanye kazi ya ziada, alisema Kusaga. Mwakilishi wa Shirikisho la Wenye Viwanda CTI, Shubash Patel,alisema elimu aliyowaachia ni kubwa kuliko fedha alizokuwa nazo Mengi. Tumempoteza mshauri mkubwa, alitumikia CTI kwa miaka minne,elimu aliyotupa ya kuishi katika dunia hii ni kubwa kuliko fedha alizokuwanazo. Tumeumia lakini tujifunze kuwa na roho ya kutoa na kusaidia kamaalivyokuwa yeye, alisema Patel. MWAKILISHI WA FAMILIA Balozi Mstaafu Juma Mwapachu, alisema maombolezo si nafasi yakumuelezea Mengi kwa kuwa ameyaishi maisha ya kupendeza na kuwa kielelezo cha biashara ndani na nje ya nchi. Alisema alimfahamu zaidi ya miaka 30 ambako walifanya wote shughulimbalimbali za biashara. Ipo siku Mungu akipenda nitaandika kitabu nilivyomfahamu Dk.Mengi,alisema Balozi Mwapachu. Alisema kama rafiki na familia watamkumbuka katika maeneo saba ambayoni pamoja na kuwa na imani ya kufanya kila jambo lililopo mbele yake nakuukataa umaskini hasa upande wa afya na elimu. Mwapachu alisema alisaidia watu wenye ulemavu, fikra ya kuwamjasiriamali, kuwekeza nguvu kubwa kwa vijana wanaohitimu vyuo kujikita kwenyeujasiriamali, hakujihusisha na siasa na aliguswa na mazingira ambako alianzishakampeni ya kupanda miti Mlima Kilimanjaro. Kitabu chake ni urithi kwetu, Rais Magufuli aliomba kiandikwekwa Kiswahili na tayari kazi hiyo marehemu ameikamilisha hivyo ni vematukakitumia kama tunu kwetu,alisema. Mkuu wa Mkoa wa Dar es Salaam, Paul Makonda, alisema Mengi ni sikio lawaliokata tamaa na mwamba wa watu wa kaskazini. Sikuwahi kutegemea hata siku moja kuona mchaga anampa fedha yatima aumlemavu, si jambo rahisi. Naitaendelea kufanya jambo jema la kuwashika mkonowatu wenye ulemavu kama alivyofanya Mengi, alisema Makonda. KUAGA Mwili wa Mengi uliingia katika viwanja vya Karimjee saa 9:45 asubuhina watoto wa marehemu kwa kushirikianana familia waliingiza mwili huo ndani ya ukumbi. Baada ya mwili huo kuingia viwanjani hapo watu wengi walionekana kuwana nyuso za huzuni na wengine walishindwa kujizuia na kuangua vilio. Baada ya kumalizika shughuli zakuaga, mwili wa Mengi ulipelekwa nyumbani kwake Kinondoni na leo utasafirishwakwenda Machame wilayani Hai, Kilimanjaro kwa mazishi yatakayofanyika Alhamisi.  <topic>: kitaifa 